-КРИТЕРИЈУМИ ОЦЕЊИВАЊА- СТРУЧНО ВЕЋЕ

МАШИНСТВО И ОБРАДА МЕТАЛА

Оцењивање ученика је јавно и свака оцена мора бити одмах образложена. Оцена треба да буде поуздана мера напредовања ученика у савладавању плана и програма наставе и учења (наставног плана и програма), али и подстицај за однос према предмету. Ученик се оцењује најмање три пута у полугодишту. Изузетно, уколико је недељни фонд обавезног предмета или изборног програма један час, ученик се оцењује најмање два пута у полугодишту. Оцена је јавна и саопштава се ученику одмах по спроведеном поступку оцењивања, са образложењем.

Оцењивање може бити формативно и сумативно. Формативно и сумативно оцењивање део су јединственог процеса оцењивања заснованог на унапред утврђеним критеријумима

**Формативно оцењивање** редовно прати рад ученика у току школске године, садржи препоруке и записује се у педагошкој документацији коју води наставник. Циљ овог оцењивања је да побољша успешно учење. На ученика делује превентивно и мотивишуће јер га усмерава и подстиче да појача напоре. Усмерено је ка проналажењу недостатака и потешкоћа у ученичком раду и на давање савета како се рад и активност, а тиме и резултати, могу поправити. Такође, подстиче сазнајни развој ученика и утиче на развој личности, као што су зрелост, самосталност, аутономност мишљења и др.

**Сумативно оцењивање** представља бројчане оцене на крају једне целине, класификационог периода или школске године. Оно у ствари резимира постигнућа ученика током одређеног периода образовања.

# Оценом се изражава:

1. ***оствареност циљева и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;***
2. ***ангажовање ученика у настави;***
3. ***напредовање у односу на претходни период;***
4. ***препорука за даље напредовање ученика.***

*Оствареност циљева и прописаних, односно прилагођених стандарда постигнућа, достизање исхода и развијање компетенција у току савладавања програма предмета процењује се на основу*: овладаности појмовном структуром и терминологијом; разумевања, примене и вредновања научених поступака и процедура и решавања проблема; рада са подацима и информацијама; интерпретирања, закључивања и доношења одлука; вештина комуникације и изражавања у различитим формама; овладаности моторичким вештинама; извођења радних задатака.

*Ангажовање ученика* обухвата: активно учествовање у настави, одговоран однос према постављеним задацима, сарадњу са другима и показано интересовање и спремност за учење и напредовање.

*Напредовање у односу на претходни период* исказује се оценом, чиме се уважава остварена разлика у достизању критеријума постигнућа.

Препорука за даље напредовање ученика јасно указује ученику на то шта треба да побољша у наредном периоду и саставни је део повратне информације уз оцену.

Бројчане оцене су: одличан (5), врло добар (4), добар (3), довољан (2) и недовољан (1).

Ученику се не може умањити оцена из предмета због односа ученика према ваннаставним активностима или непримереног понашања у школи.

**Страна1 од** 1

# Праћење, вредновање и оцењивање остварености исхода за наставе и учења за стручне предмете који се реализују кроз теоријску наставу, и стручне предмете који се реализују кроз теоријску наставу и вежбе ће се вршити на основу:

* праћења остварености исхода
* усмене провере знања
* писмене провере знања
* активности ученика на часу
* тестова знања
* графичких радова

***Критеријум за писмену проверу знања ученика:***

|  |  |
| --- | --- |
| ***Оцена*** | ***Бодови*** |
| Одличан (5) | 90% - 100% |
| Врло добар ( 4) | 70% - 89% |
| Добар (3) | 51% - 69% |
| Довољан (2) | 31% - 50% |
| Недовољан (1) | до 30% |

|  |  |
| --- | --- |
| ***Оцена*** | ***Критеријуми oцењивања*** |
| **Одличан**  **(5)** | * примењује знања, у сложеним и непознатим ситуацијама; самостално и на креативан начин објашњава и критички разматра сложене садржинске целине и информације; процењује вредност теорија, идеја и ставова; * бира, повезује и вреднује различите врсте и изворе података; * решава проблеме који имају и више решења, вреднује и образлаже решења и примењене поступке; * изражава се на различите начине (усмено, писано), укључујући и коришћење информационих технологија и прилагођава комуникацију и начин   презентације различитим контекстима;   * доприноси групном раду продукцијом идеја, иницира и организује поделу улога и задатака; уважава мишљења других чланова групе и помаже им у реализацији њихових задатака, посебно у ситуацији „застоја” у групном раду; фокусиран је на заједнички циљ групног рада и преузима одговорност за реализацију продуката у задатом временском оквиру; * континуирано показује заинтересованост и одговорност према сопственом   процесу учења, уважава препоруке за напредовање и реализује их. |
| **Врло добар**  **(4)** | * логички организује и самостално тумачи сложене садржинске целине и информације; * повезује садржаје и концепте из различитих области са ситуацијама из живота; * пореди и разврстава различите врсте података према више критеријума истовремено; * уме да анализира проблем, изврши избор одговарајуће процедуре и поступака у решавању нових проблемских ситауција; * изражава се на различите начине (усмено, писано), укључујући и коришћење информационих технологија и прилагођава комуникацију задатим   контекстима;   * самостално извршава сложене радне задатке према стандардизованој процедури; * планира динамику рада, организује активности у групи, реализује сопствене задатке имајући на уму планиране заједничке продукте групног рада; |

|  |  |
| --- | --- |
|  | - континуирано показује заинтересованост за сопствени процес учења,  уважава препоруке за напредовање и углавном их реализује. |
| **Добар**  **(3)** | * разуме и самостално објашњава основне појмове и везе између њих; * разврстава различите врсте података у основне категорије према задатом критеријуму; * уме да формулише своје ставове, процене и одлуке и објасни начин како је дошао до њих; * бира и примењује одговарајуће поступке и процедуре у решавању проблемских ситуација у познатом контексту; * уме јасно да искаже одређени садржај у складу са захтевом и на одговарајући начин (усмено, писмено), укључујући коришћење информационих технологија; * извршава додељене задатке у складу с циљевима, очекиваним продуктима и планираном динамиком рада у групи; уважава чланове тима и различитост идеја; * показује заинтересованост за сопствени процес учења, уважава препоруке за напредовање и делимично их реализује. |
| **Довољан**  **(2)** | * познаје и разуме кључне појмове и информације и повезује их на основу задатог критеријума; * усвојио је одговарајућу терминологију; * закључује директно на основу поређења и аналогије са конкретним примером; * примењује одговарајуће поступке и процедуре у решавању једноставних проблемских ситуација у познатом контексту; * уме јасно да искаже појединости у оквиру одређеног садржаја, држећи се основног захтева и на одговарајући начин (усмено, писмено), укључујући и коришћење информационих технологија; * извршава додељене задатке искључиво на захтев и уз подршку осталих чланова групе; уважава чланове тима и различитост идеја; * повремено показује заинтересованост за сопствени процес учења, а препоруке за напредовање реализује уз стално праћење. |
| **Недовољан**  **(1)** | - не испуњава критеријуме за оцену довољан (2) и не показује заинтересованост за сопствени процес учења, нити напредак. |